laion/Wikipedia-Exotic huggingface dataset:
תנאי גבול בדינמיקה של זורמים

בדינמיקה חישובית של זורמים (אנ'), (Computational fluid dynamics CFD), תנאי הגבול הם חלק עיקרי בהגדרה ופתרון בעיה. על המשתמש להגדיר את תנאי הגבול בצורה נכונה, חכמה ויעילה תוך היכרות והבנה של תפקידם באלגוריתם הנומרי. תנאי שפה שאינם מוגדרים היטב, עלולים להוביל לפתרון שגוי והגדלה של הזמן לפתירת הבעיה. בעיות בלתי תמידיות דורשות בנוסף גם "תנאים התחלתיים" המגדירים את הערכים התחלתיים של הזרימה. בתנאי שפה בכניסה, צריך להגדיר את הפילוג של כל המשתנים במהירות הראשית. משתמשים בתנאי שפה מהסוג הזה בעיקר כאשר המהירות בכניסה ידועה. בתנאי גבול ביציאה, הפילוג של כל משתני הזרימה צריך להיות מוגדר ביציאה במהירות הראשית. משתמשים בתנאי שפה מהסוג הזה בעיקר כאשר המהירות בכניסה ידועה. הזרימה מפותחת כאשר אין שינוי בכיוון הזרימה כאשר היציאה נבחרת רחוקה מספיק מההפרעות הגאומטריות. באזור כזה, הגרדיאנט של כל המשתנים שווה לאפס בכיוון הזרימה חוץ מהלחץ. בבעיות של זרימה מוקפת קירות נדרוש כתנאי גבול אי החלקה ואי חדירה עבור רכיבי מהירות על הקיר. הרכיב הנורמלי מוגדר כאפס ואילו הרכיב המשיקי מוגדר כמהירות של הקיר. V n o r m a l = 0 {\displaystyle V_{normal}=0} V t a n g e n t i a l = V w a l l {\displaystyle V_{tangential}=V_{wall}} ניתן להגדיר מעבר חום דרך הקיר. אם הקירות נחשבים אדיאבטיים כך שמעבר חום על פני הקיר מוגדר כאפס. Q A d i a b a t i c W a l l s = 0 {\displaystyle Q_{AdiabaticWalls}=0} משתמשים בתנאי גבול מסוג זה כאשר ערכי גבול של לחץ ידועים והפרטים של פילוג הזרימה אינם ידועים . זה כולל לחץ בכניסה וביציאה בעיקר. דוגמאות אופייניות משתמשות בתנאי גבול זה וכוללים זרמי ציפה, זרימה פנימית עם מספר יציאות, זרימה חופשית וזרימה חיצונית סביב אובייקטי. דוגמה יכולה להיות זרימה היוצאת לאטמוספירה שבה לחץ הוא אטמוספירי. במצב גבול זה, המודל הוא אקסיסימטרי לאורך הציר המרכזי, כך שכל התהליך הפיזי עבור R (מרחק מציר הסימטריה) ועבור כל θ (זווית הטיה) ובכל חתך-Z, משתני זרימה בעלי אותו ערך ופילוג. דוגמה לכך היא הזרימה אקסיסימטרית לאורך ציר מרכזי של צינור. V r ⁡ ( θ ) = C o n s t {\displaystyle \operatorname {V_{r}} (\theta )=Const} במצב גבול זה, הנחה הוא כי בשני הצדדים של הגבול, קיימים אותם תהליכים פיזיים. כל המשתנים באותו מרחק מהגבול בעלי אותו ערך וגרדיאנט. תנאים בגבול סימטרי הם - אין זרימה דרך הגבול אין שטף סקלר דרך הגבול דוגמה לכך היא זרימה בצינור עם מכשול סימטרי בזרימה. מכשול מחלק הזרימה העליונה והזרימה התחתונה לתמונת ראי. תנאי גבול תקופתיים או מחזוריים נובעים מסוג שונה של סימטריה בבעיה בשונה מזו המתקבלת מתנאי גבול סימטריים. דוגמה לכך תהיה זרימה בשבשבת, שבה האזור המסומן חוזר על עצמו ארבע פעמים בקואורדינטות r-תטא . האזורים המחזוריים-סימטריים צריכים להיות בעל אותם משתני זרימה ופילוג וצריכים למלא את התנאי עבור כל חתך Z. תנאי שפה מדיה וקבצים בנושא תנאי גבול בדינמיקה של זורמים בוויקישיתוף מכניקת זורמית חישובית, בוויקיפדיה האנגלית מכניקת זורמית ניסויית, בוויקיפדיה האנגלית בעיית תנאי התחלה, בוויקיפדיה האנגלית
סוטיריס טריוויזאס

סוטיריס טריוויזאס (ביוונית: Σωτήρης Τριβιζάς; נולד ב-1960) הוא משורר יווני. טריוויזאס נולד באי קורפו. הוא למד בלשנות, ספרות יוונית ועיתונאות באוניברסיטת סלוניקי. נכון ל-2016, טריוויזאס גר באתונה, ועובד כמורה ללשון היוונית ולספרותה. בנוסף הוא פעיל במערכת כתב-העת הספרותי "פורפיראס", היוצא לאור בקורפו. טריוויזאס פרסם 4 קובצי שירה: "הקליפה" (1982), "ירח מזויף" (1984), "חיי רפאים" (1986) ו"חיי רפאים ושירים אחרים" (1991). נושאיה העיקריים של שירת טריויזאס הם הבדידות, האהבה, התשוקה והמוות. השירים מינימליסטיים, מועדם הוא בדרך כלל הלילה, מקומם - העיר או הלב, ולשונם תמציתית אך מדויקת. כתיבתו של טריויזאס דומה לציור מיניאטורות של רגע בצבעים כהים וחיים. אחדים משיריו תורגמו לעברית וראו אור בכתב-העת "דימוי". ערך זה הוא קצרמר בנושא משוררים. אתם מוזמנים לתרום לוויקיפדיה ולהרחיב אותו.
סונדה

האם התכוונתם ל... גאוגרפיה: איי סונדה – קבוצת איים בארכיפלג המלאי איי סונדה הקטנים איי סונדה הגדולים מצר סונדה – מצר ים בין האיים ג'אווה וסומטרה סונדה (איי פארו) (Sunda kommuna) – מחוז עירוני (בפארואזית kommuna ביחיד, kommunur ברבים) באיי פארו אתניות: סונדנזים – קבוצה אתנית שמקורה במערב האי ג'אווה שבאינדונזיה והשנייה בגודלה במדינה אחר הג'אווים השפה הסונדנזית – שפת הסונדנזים השייכת למשפחת השפות האוסטרונזיות גאולוגיה: מדף סונדה (Sunda Shelf) – החלק הדרום-מזרחי של מדף יבשתי של דרום-מזרח אסיה וחלק מים ג'אווה לוח סונדה (Sunda Plate) – הלוח הטקטוני עליו נמצא מרבית שטחו של דרום-מזרח אסיה. הלוח נחשב בעבר כחלק מהלוח האירואסייתי קשת סונדה (Sunda Arc) – קשת איים באורך של כ-6,000 קילומטרים שנוצרה באזור הפחתה בו חדר הלוח ההודי אל מתחת ללוח האירואסייתי (לוח סונדה) שקע סונדה (Sunda Trench) – מקום בו הלוח ההודי גולש מתחת ללוח האירואסייתי (ליתר דיוק, מתחת ללוח סונדה) ביוגאוגרפיה: סונדאלנד (Sundaland) – אזור ביוגאוגרפי בדרום-מזרח אסיה הכולל את חצי האי המלאי ואת איי הארכיפלג המלאי מערבית לקו וולאס (איי סומטרה, ג'אווה, בורנאו וסביבתם) ברווז סונדה (בלטינית: Anas gibberifrons) (לחצו לצפייה בתמונה ) פיזיקה: סונדה (Sonde) – מכשיר מדידה, המשדר נתונים ממעמקי הים, ממרומי האטמוספירה (ראו: בלון לחיזוי מזג אוויר) וכו'
הולנת'ון

'הולנת'ון (Hollenthon) היא להקת מטאל אוסטרית. הלהקה עיצבה לעצמה צליל מקורי המערב השפעות מהמוזיקה הקלאסית והשפעות אתניות שונות עם בלאק מטאל. השירה מתחלקת בין מנהיג הלהקה, מרטין שירנק (במקור בלהקת הדת' מטאל האוסטרית האוונגרדית פנג'נט סטנץ') ואשתו אלנה, בצירוף של שירה גברית אופראית. אלבומם השני היה With Vilest Of Worms To Dwell ("לחיות לנצח בקרב התולעים המגעילות והמרושעות ביותר"). האלבום הראשון נוטה יותר מן השני לכיוונים אתניים. מרטין שירנק (שירה / גיטרה / בס) מייקל גרוגר (תופים) אלנה שירנק (קולות רקע) Domus Mundi - 1999 With Vilest of Worms to Dwell - 2001 אתר האינטרנט הרשמי של הולנת'ון (באנגלית) הולנת'ון, באתר Last.fm (באנגלית) הולנת'ון, באתר AllMusic (באנגלית) הולנת'ון, באתר MusicBrainz (באנגלית) הולנת'ון, להקה באתר Encyclopedia Metallum (באנגלית) הולנת'ון, באתר Discogs (באנגלית) הולנת'ון, באתר Songkick (באנגלית) הולנת'ון, באתר בנדקמפ
הייאשי

הייאשי הוא שם משפחה שמקורו ביפנית ומשמעותו יער. האם התכוונתם ל... צ'וג'ירו הייאשי – מפתח שיטת הריפוי המשלימה רייקי. צ'ושירו הייאשי – פיזיקאי, מפתח של מסלול הייאשי וגבול הייאשי. היאשי סנג'ורו – גנרל בצבא יפן, מפקד הצבא היפני בקוריאה.
יאסברן

יאסברן (בהונגרית: Jászberény) היא עיר במחוז יאס-נאג'קון-סולנוק בהונגריה, על נהר זאג'בה, יובל של הנהר טיסה, כ-80 ק"מ ממזרח לבודפשט. ממצאים ארכאולוגיים מהאזור שסביב יאסברן מקורם בעם נוודים מתקופת האבן והם מתוארכים ל-18,500 שנה לפני זמננו. בחפירות באזור, שנועדו להתחקות אחר ממצאים שהשתייכו לציידים-לקטים מתקופת האבן התיכונה באירופה, נמצאו שרידי יישובים. בתקופה זו החלה התחממות אזורית והצמחייה עברה אבולוציה והפכה מיערות מחטניים ליערות נשירים. בתקופה זו ומאוחר יותר, וייתכן שעקב לחצי הסביבה, הפכו הנוודים ליושבי קרקע וחקלאים. הם נטעו צמחייה ובייתו בעלי חיים. יש המשערים שהם מהראשונים באירופה שעשו זאת. לפני כ-8,000 שנה כבר התקיימו יישובי קבע לאורך הנהר זאג'בה. לפני כ-5,000 שנה החלו להתיישב באזור מתיישבים ששלטו באמנות יציקת הברונזה. יש עדויות להתיישבות של קלטים באזור במאות ה-4 וה-3 לפני הספירה. ביצורים מתקופת האימפריה הרומית (מהמאה הראשונה והשנייה לספירה) נמצאים באזור. האזור היה חלק מהלימס הרומי בצפון מזרח אירופה. יישובו מחדש של המקום החל במאה ה-13, בתקופת שלטונו של המלך בלה הרביעי. לפי מחקרים בלשניים, בקרב תושבי האזור היו השפעות הודו-איראניות וטורקיות. במאה ה-15 נבנתה במקום כנסייה, ובמאה ה-16 היה האזור נתון להתקפות האימפריה העות'מאנית, שאף שלטה באזור היישוב יאסברן עד תחילת המאה ה-18. אז עבר האזור לשליטת האימפריה האוסטרו-הונגרית, שאפשרה למסדר הטבטוני לשלוט במקום. השלטון האוסטרו-הונגרי נמשך גם בעת המרד הכושל של פרנץ ראקוצי בתחילת המאה ה-18. לאחר מכן קנו תושבי האזור מהמלכה מריה תרזה זכויות יתר בתחומי המסחר והדיור. בשנות ה-50 של המאה ה-20 הואץ פיתוחה התעשייתי של יאסברן, שעד אז התאפיינה בתוצרת חקלאית. עקב כך התפתחו המסחר והתעסוקה בעיר, ועלתה רמת החיים של תושבי העיר. בעיר משחקת קבוצת הכדורסל יאסברני KSE שמשחקת בליגת העל ההונגרית בכדורסל. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בינואר 1941 נמנו ביאסברן 574 תושבים יהודים, רובם נאולוגים. ב-1938 התחזקו הציונים בעיר עקב החקיקה ההונגרית האנטישמית, וגברה הפעילות הציונית. ב-1942 גויסו יהודים לשירות העבודה ורבים מהם נספו בטרנסניסטריה ובבור. במרץ 1944 כבש הצבא הגרמני את הונגריה, ובמאי רוכזו יהודי העיר וסביבתה, ביניהם גם יהודי יאסלדאן בגטו שהוקם ביאסברן. ביוני הועברו יהודי הגטו לנקודת איסוף ושילוח, משם נשלחו, עם 8,000 יהודים אחרים, למחנה ההשמדה אושוויץ. מיהאי סקיי מקודם ספגטנר- (1901 – 1963) היה זמר אופרה יהודי-הונגרי (בס) זוכה פרס קושוט. לאסלו היי (1891 – 1975) היה כלכלן, דוקטור לרפואה, פוליטיקאי, שר בממשלת הונגריה. מדיה וקבצים בנושא יאסברן בוויקישיתוף אתר האינטרנט הרשמי של יאסברן (בהונגרית) קהילת יאסברן' באתר בית התפוצות "יאסברן", באתר JewishGen (באנגלית) יסברנייה (Jászberény), באנציקלופדיה של הגטאות, באתר יד ושם Róbert Kertész (2002) Mesolithic Hunter-Gatherers in the Northwestern Part of the Great Hungarian Plain; PRAEHISTORIA vol. 3 (2002)
מסלול הייאשי

מסלול הייאשי (באנגלית: Hayashi track) הוא יחס בין אוריות (luminosity) לבין טמפרטורה לאורך התפתחות של קדם-כוכב במסה הקטנה מ-3 מסות שמש לפני הגעתו לסדרה הראשית. בדיאגרמת הרצשפרונג-ראסל שמתארת אוריות כפונקציה של טמפרטורה, מסלול זה נראה כקו ישר כמעט אנכי. מסלול התפתחות זה קרוי על שמו של האסטרופיזיקאי היפני צ'ושירו הייאשי שפיתח את המודל בשנות ה-60 של המאה ה-20. לאחר שקדם-כוכב מגיע לשלב כוכב T בשור הוא מאופיין בהארה גבוהה מאוד. הארה זו הולכת ויורדת עם הזמן, תוך כדי התכווצותו. התהליך הוא תהליך איזותרמי בקירוב מכיוון שקיים מנגנון הדואג לסלק את האנרגיה החוצה בהקרנה ובכך לשמור על טמפרטורה פחות או יותר קבועה. משמעות הדבר היא שתנועתו של כוכב צעיר על פני דיאגרמת HR היא קו ישר אנכי היורד לכיוון כוכבי הסדרה הראשית. קדם-כוכב מגיע לסדרה הראשית ברגע שמחילה בו נוקליאוסינתזה כוכבית, כלומר היתוך גרעיני היוצר גרעינים חדשים. והחל מאותו הרגע הוא למעשה מהווה כוכב. הצורה המדויקת והמיקום של המסלול בדיאגרמת HR תלויים בהרכב הכימי ובמסה ההתחלתית של הקדם-כוכב. עבור כוכבים במסת שמש אחת, המסלול נמצא בטמפרטורה של כ-4000 מעלות קלווין. Hayashi track באתר Encyclopedia of Science ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
מריה לאינה

מריה לאינה (ביוונית: Μαρία Λαϊνά;‏ 1947 – 27 בדצמבר 2023) הייתה משוררת יוונייה. לאינה נולדה בעיר פטרס, ובהמשך עברה לאתונה ועבדה כמורה לספרות יוונית. לאינה שייכת ביחד עם ג'ני מסטוראקי ויָאנִיס קוֹנְדּוֹס ל"דור השִּׁבעים" בשירה היוונית החדשה. היא פרסמה שישה ספרי שירה, ספר מסות ושני מחזות. בין ספריה הנודעים ביותר: התבגרות (1968), מעבר (1970), שינוי נוף (1972), סימני פיסוק (1979), שלה (1985), המוקיון (1985), המציאות תמיד כאן (1990) ופחד כעין הוורד (1992). רגישות כלפי הזולת, דיוק מרבי בניסוח וצלילות ההבעה הם המאפיינים העיקריים של שירת לאינה. בשירה זו בולטים גם יסודות שמקורם בטבע, בתיאטרון ובמוזיקה, וכן השפעות של שירת המזרח הרחוק. מריה לאינה הייתה אורחת פסטיבל המשוררים של משכנות שאננים במרץ 1995. תרגומי שיריה לעברית התפרסמו באנתולוגיה של אותו פסטיבל וכן במוסף הספרותי של עיתון הארץ ובכתבי-העת רחוב, הליקון ודימוי. נפטרה ב-27 בדצמבר 2023. מריה לאינה, במסד הנתונים הקולנועיים IMDb (באנגלית) משיריה: ציון, בתרגום רמי סערי Esteemed Greek poet Maria Laina dies at 76, Philenews, December 28, 2023 ערך זה הוא קצרמר בנושא משוררים ובנושא יוונים. אתם מוזמנים לתרום לוויקיפדיה ולהרחיב אותו.
בור (מחנה ריכוז)

בור (בסרבו-קרואטית: Bor) היה מחנה ריכוז באזור מכרות בור שבסרביה, מחנה שהקים ארגון טוט הגרמני בתקופת מלחמת העולם השנייה כדי לנצל את מכרות הנחושת באזור. בין יולי 1942 לאמצע 1944 פעלו במקום מכרות אליהם הביאו בכפייה האוסטשה היוגוסלבים וכן ההונגרים והגרמנים כ-6,000 פועלי כפייה מיוגוסלביה ומהונגריה, רובם יהודים ומיעוטם עדי יהוה. בין היהודים שהובאו למקום היו פועלי שירות העבודה ההונגרי. ביניהם היה המשורר מיקלוש רדנוטי. רוב העובדים נספו במהלך העבודה, חלקם נרצחו בידי השומרים וחלקם נספו במחלות, בקור וברעב. שר ההגנה וילמוש נאגיבצון שפעל להגנה על היהודים במקום הוכר כחסיד אומות העולם על ידי יד ושם. אברי פישר, בור – סיפורו של מחנה לעבודת כפייה 1943–1944, הוצאת יד ושם, 2016 אנה מ. ויטמן, בור, אנציקלופדיה של המחנות והגטאות (כרך III, עמ' 320–322), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) יהודים תמורת נחושת: פלוגות עבודה יהודיות-הונגריות בבור - מאמר מאת צבי ארז באתר יד ושם עבודת הכפייה במחנות בּוֹר בשנים 1944-1943 (אורכב 13.04.2014 בארכיון Wayback Machine), באתר המוזיאון למורשת היהדות הדוברת הונגרית ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
א-סואמיר

א-סואמיר או סואמיר (בערבית السوامير; תעתיק מדויק: אלסואמיר) היה כפר ערבי בנפת חיפה, שהיה ממוקם כ-22 קילומטר דרומית לעיר חיפה, בסמוך לכפר עין ע'זאל. הכפר קיים לפחות מאז סוף המאה ה-16. במפקד האוכלוסין העות'מאני של 1596 נמנו בו 17 תושבים[דרוש מקור]. במפקד האוכלוסין של 1931 נמנו תושבי הכפר ביחד עם תושבי הכפר הסמוך עין ע'זאל מספר התושבים ביחד היה 1,439. הכפר לא מופיע בנתוני סקר הכפרים 1945 בארץ ישראל. בסקר הכפרים הוערך מספר תושבי עין עז'אל כ-2,170 תושבים. הכפר פונה ונהרס ב-1948 כנראה במהלך מבצע שוטר. לא נותרו במקום מבנים עומדים, אך ישנם שרידים של מבנים, קברים ובאר. ב-1950 הוקם מושב עופר השוכן בחלקו על אדמות אלסואמיר ובחלקו על אדמות עין ע'זאל. מדיה וקבצים בנושא א-סואמיר בוויקישיתוף זאב וילנאי, אנציקלופדיה אריאל עמ' 5763 זאב וילנאי, אנציקלופדיה אריאל עמ' 5763 וליד ח'אלדי (1992), All That Remains: The Palestinian Villages Occupied and Depopulated by Israel in 1948, Washington D.C.: Institute for Palestine Studies, ISBN 0-88728-224-5
LAV III

LAV-III הוא רכב קרבי משוריין שנכנס לשימוש בשנת 1999. הוא נבנה על ידי ג'נרל דיינמיקס הקנדית ומבוסס על ה-Mowag השווצרי. בחודש יולי 1991, צבא קנדה הגיע למסקנה כי עליו להחליף את הנגמ"שים הישנים משנות ה-60 ומשנות ה-70 של המאה ה-20. כתוצאה מכך, הושקעו 2.8 מיליארד דולרים שמטרתם הייתה לפתח את הפרויקט החדש לנגמ"ש לחימה מודרני, שיחליף את ה-M-113 הישן. ה-LAV III מופעל על ידי מנוע דיזל קטרפילר 3126 בעל עוצמה של 350 כוחות סוס, והוא יכול להגיע למהירות של 100 קמ"ש. הרכב מצויד בגלגלי 8x8 וגם מצויד במערכת ניפוח צמיגים מרכזית, אשר מאפשר לו להסתגל לתנאי שטח שונים, כוללים מחוץ לכביש. ה-LAV III מצויד במערכת בקרת משיכה (TCS), מערכת מודרנית נגד נעילת בלמים (ABS) ובניגוד לגרסות קודמות של ה-LAV III, ל-LAV אין יכולות אמפיביות. השריון הבסיסי של ה-LAV III, מכסה את השכבה החיצונית של הרכב, המספקת הגנה מכל הצדדים כנגד ירי מנשק קל בקליבר 7.62x51mm. ניתן להוסיף שריון קרמי (MEXAS), אשר מגן מפני קליעים בקליבר 14.5x114mm ממרחק של עד 500 מטרים. בחודש דצמבר 2008 ממשלת קנדה העניקה את הפרס "הנדסת EODC", והמהנדסים של כלי הרכב קיבלו 81.5 מיליון דולרים קנדיים בצורת חוזים לספק ל-LAV III תוספות שריון, מודולים וחלקי חילוף. משלחת האו"ם לאתיופיה ולאריתריאה משלחת האו"ם למשימה בקוסובו SFOR מבצע HALO מלחמת אפגניסטן ירי נאפייר שיטפונות אגם שמפליין ורישלייה בשנת 2011 רעידת האדמה בכרייסטצ'רץ' (2011) TOW Under Armour: מסומן בקיצור כ-TUA. הגרסה הסטנדרטית לרכב. Infantry Section Carrier: מסומן בקיצור כ-ISC. Observation Post Vehicle: מסומן בקיצור כ-OPV. ָָ*Command Post Vehicle: מסומן בקיצור כ-CPV. Engineer LAV: מסומן בקיצור כ-ELAV. Infantry Mobility Vehicle: מסומן בקיצור כ-IMV. Light Obstacle Blade: מסומן בקיצור כ-LOB. Recovery: מסומן בקיצור כ-LAV-R. קנדה קנדה - צבא קנדה, 651 יחידות. ניו זילנד ניו זילנד - צבא ניו זילנד, 105 יחידות. עיראק עיראק - חטיבת חטיבה מוטסת 173 עיראקית, 173 יחידות. ערב הסעודית ערב הסעודית - הצבא הערבי הסעודי (19 יחידות) והמשמר הלאומי הסעודי (יותר מ-700 יחידות). קולומביה קולומביה - צבא קולומביה, 44 יחידות. LAV-25 סטרייקר M-113 איתן (נגמ"ש) מדיה וקבצים בנושא LAV III בוויקישיתוף מפרטי צבא קנדה - LAV III (באנגלית) https://web.archive.org/web/20061018102015/http://www.gdlscanada.com/pdf/LAVspec.pdf (באנגלית) ה-LAV III באתר של צבא ניו זילנד (באנגלית) ראש פורטל - סיקור LAV III (1) (באנגלית) ראש פורטל - סיקור LAV III (2) (באנגלית) ראש הפורטל - סיקור LAV III C2 (באנגלית) ראש הפורטל - סיקור LAV III TUA (באנגלית) ראש הפורטל - סיקור LAV III ELAV (באנגלית) סיקור LAV III ELAV (באנגלית)
מערבולת קצה כנף

באווירודינמיקה, מערבולת קְצה כנף או עַרבּולֶת שוֹבֶל (גם טוּרְבּוּלֶנְטִיּוּת שוֹבֶל; באנגלית: wake turbulence) היא זרימת אוויר סביב כנף בעלת אורך סופי (בניגוד למקרה התאורטי הפשוט יותר של כנף אינסופית), שבה האוויר זורם סביב קצה הכנף מהאזור שמתחת הכנף לאזור שמעליה, ופוגש את חלקי הכנף הסמוכים לקצה בכיוון זרימה מלמעלה למטה, תוך יצירת מערבולת אוויר שנותרת במקומה אף מספר דקות לאחר מעבר כלי הטיס. תופעה זו נובעת מהפרש הלחצים בין הזרימה מתחת לכנף ומעליה. הפרש לחצים זה הוא הגורם לכוח עילוי, וככל שהפרש לחצים זה גדל, כך גדלה עוצמתן של מערבולות קצה הכנף. הזרימה הנובעת ממערבולות קצה הכנף פוגשת את זרימת האוויר המגיעה לכנף עקב תנועתה באוויר ויוצרת מהירות זרימה שקולה, שכיוונה פונה כלפי מטה. לפיכך, כוח העילוי, הניצב לכיוון מהירות שקולה זו, יהיה מוטה לאחור, ולמעשה יהיה לו רכיב של גרר ביחס לזרימת האוויר המקורית. רכיב זה נקרא גרר מושרה והוא אחד מהמרכיבים העיקריים של כוח הגרר. בשל היות התופעה קשורה לקצה הכנף, ככל שהיחס בין אורך הכנף לבין רוחב קצה הכנף גדל התופעה נחלשת. מסיבה זו סובלים מטוסי נוסעים ותיקים, כדוגמת בואינג 707, ממערבולות קצה כנף קשות, שאף מונעות נחיתה רצופה של שני מטוסים אחד אחרי השני, אם הראשון מייצר מערבולות קצה כנף גדולות וחזקות. אחד הפתרונות לבעיה זו הוא תכנון כנפיים בעלות קצה כנף העומד כמעט בניצב לכנף (כנפונים). במטוסי תובלה כנפונים כאלה יכולים "לחסוך" עד כ-5% עילוי. מערבולת כנפון קצה־כנף עַרְבֹּלֶת שֹׁבֶל במילון תחבורה אווירית (תשס"א), באתר האקדמיה ללשון העברית ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
החלקת קראטין

החלקת קראטין או החלקה ברזילאית היא שם כולל למספר פורמולות המשמשות בעיצוב שיער להחלקת שיער ארעית בלבד של עד חודש בערך, שהרכיב העיקרי בהן אמור להיות חלבון הקרטין. המכניזם של החלקות קראטין הוא יצירת שכבה העשויה רובה ככולה מקראטין (זאת בתנאי שאכן מדובר בתכשיר המכיל קרטין ולא תחליפים זולים, אשר חלקם מסוכנים) על חוטי שערה קיימים. החלקת קראטין נבדלת מהחלקה יפנית בכך שאיננה קבועה והיא מחזיקה עד חודש בערך (תלוי בסוג השיער). החלקות קראטין נעשות על פי סדר השלבים הבא, ואורכות לרוב, עד שעתיים. מריחה הדרגתית של חומר ההחלקה מבוסס קרטין, על כל חלק (Section) של השיער, לפי הסדר. השארת החומר על השיער למשך שעה. השיער חייב להיות פזור וניתן לסרק מעט את השיער לעיתים בשלב זה שכן רצוי לשמור עליו פזור אך גם בעל מראה "חלק". שטיפה במים בלבד של השיער ייבוש השיער בפן או במחליק שיער. במקרים של שיער עבה ועקשן במיוחד ייתכן ומעצב השיער ימרח מעט יותר חומר אך קיימים מקרים בהם החלקה זו חלשה מדי ונדרשת החלקה יפנית. לאחר החלקת קראטין נהוג לחפוף את השיער עם שמפו מועט מלחים או שמפו טבעי ברקיחה עצמית שהוא נטול מלחים לחלוטין אבל אם בשל מחלת עור מסוימת בקרקפת כגון פסוריאזיס או סבוראה נדרש שמפו רפואי אז אין בעיה להשתמש בו. נכון לשנת 2012 משרד הבריאות הישראלי טרם גיבש החלטה לגבי הבטיחות של טיפולי קראטין באופן כללי. חלק מהחלקות הקראטין כוללות ריכוזים שונים של פורמלין אשר חימומו ונשימת הגז הנוצר מחימומו נחשב למסרטן. מספר תחקירים דוקומנטריים העידו כי רבות מהחלקות הפורמלין הן מסוכנות, ורק חלק מההחלקות הנקראות "החלקת קראטין" באמת מכילות כמות מספקת של קראטין וכמות מותרת של פורמלין. החלקת שיער החלקה יפנית כלומר, בשום מצב אינה קבועה, והיא דועכת עם הזמן. אמיתי גזית, יפנית או ברזילאית - איזו החלקת שיער בטוחה?, באתר ynet, 5 בנובמבר 2012
לפופית החוף

לְפוּפִית הַחוֹף (שם מדעי: Ipomoea imperati) הוא צמח רב-שנתי ממשפחת החבלבליים הגדל בחופי הים בכל העולם פרט לאנטארקטיקה. מדיה וקבצים בנושא לפופית החוף בוויקישיתוף לפופית החוף, באתר ITIS (באנגלית) לפופית החוף, באתר NCBI (באנגלית) לפופית החוף, באתר האנציקלופדיה של החיים (באנגלית) לפופית החוף, באתר צמח השדה לפופית החוף, באתר צמחיית ישראל וסביבתה לפופית החוף, באתר Tropicos (באנגלית) לפופית החוף, באתר GBIF (באנגלית) לפופית החוף, באתר The Plant List (באנגלית) לפופית החוף, באתר IPNI (באנגלית) דובי זכאי, נערת מים: לפופית החוף, באתר nrg‏, 22 ביולי 2008 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
קרטגו

קרטגו (בספרדית: Cartago) היא בירת מחוז קרטגו בקוסטה ריקה. העיר שוכנת למרגלות הר הגעש אירסו במרחק של 25 קילומטרים מבירת קוסטה ריקה סן חוסה. העיר נוסדה ב־1563 על ידי הקונקיסטאדור הספרדי חואן ואסקס דה קורונדו, והיא הייתה התיישבות הקבע הראשונה בקולוניה של קוסטה ריקה. קרטגו הייתה גם בירת הקולוניה ומקום מושב המושל הספרדי עד עצמאות מדינות מרכז אמריקה ב־1821. בשנים הראשונות לאחר מכן הבירה עברה בין קרטגו וערים אחרות, כמו סן חוסה, עד שב־1823 הבירה עברה סופית לסן חוסה. רעידות אדמה שאירעו בשנים 1822, 1841 ו־1910 גרמו לנזקים כבדים לעיר. כלכלת העיר מבוססת על תוצרת חקלאית מהאזורים הכפריים באזור. ישנו גם פארק תעשייתי שבו נמצאות חברות קוסטריקניות ובינלאומיות. למרות זאת, חלק גדול מתושבי העיר עובד באזור המטרופולין של סן חוסה הסמוכה. בעיר נמצאים מספר אתרים תיירותיים, כמו בזיליקת נואסטרה סניורה דה לוס אנחלס והריסות כנסיית סנטיאגו אפוסטול. העיר היא מקום משכנו של מכון קוסטה ריקה לטכנולוגיה, אחד ממוסדות החינוך היוקרתיים ביותר בקוסטה ריקה, ואחד ממוסדות החינוך להנדסה החשובים ביותר במרכז אמריקה. בקרטגו משחקת קבוצת הכדורגל קרטחינס, המשחקת בליגת העל של קוסטה ריקה. הקבוצה זכתה שלוש פעמים באליפות קוסטה ריקה והגיעה לגמר גביע אינטראמריקנה ב־1994. הקבוצה משחקת באצטדיון חוסה רפאל "פייו" מסה איבנקוביץ' בעיר. מקסיקו טולוקה, מקסיקו מקסיקו ספופן, מקסיקו מקסיקו אואחאקה, מקסיקו ניקרגואה מסאיה, ניקרגואה ניקרגואה גרנדה, ניקרגואה טאיוואן גאושיונג, טאיוואן מדיה וקבצים בנושא קרטגו בוויקישיתוף אתר האינטרנט הרשמי של קרטגו קרטגו, באתר אנציקלופדיה בריטניקה (באנגלית)
500 Miles

500 Miles (ידוע גם בשם "500 Miles Away from Home" או "Railroaders' Lament") הוא שיר עם שזכה לפופולריות בארצות הברית ובמערב אירופה בזמן תחיית זמר העם בשנות ה-60. מילות השיר מושרות על ידי נוסע נודד המקונן על המרחק הרב בו הוא נמצא מביתו כשהוא חסר פרוטה ומתבייש לחזור במצבו אל הבית שעזב. לרוב, מיוחס השיר לזמרת שירי העם, הדי וסט (Hedy West) שהקליטה אותו בקליפורניה ב-1963. חלק מהקלטות השיר מייחסות אותו לצ'רלי ויליאמס (Charlie Williams) ובובי בייר (Bobby Bare) בגרסה אחת וג'ון פיליפס בגרסה שנייה, כשותפיה של הדי וסט לכתיבת השיר. ההקלטה הראשונה של השיר היא מ-1961 בתקליט של קפיטול רקורדס בביצוע להקת ג'רנימן (The Journeymen) בה היו חברים, ג'ון פיליפס, סקוט מקנזי ודיק וייסמן. יש הטוענים כי מקורו של השיר הוא בשיר עם הנקרא "900 Miles" שמקורותיו לקוחים מנעימות שהיו מנוגנות בכינור בדרום ארצות הברית בשמות: "Reuben's Train" ו-"Train 45". השיר יצא לאור בפברואר 1962 על גבי התקליט, "College Concert", של שלישיית קינגסטון שהוקלט בהופעה חיה והגיע למקום השלישי במצעד האלבומים של בילבורד. במאי 1962 הוא יצא לאור בביצועם של פיטר, פול ומרי באלבום הבכורה של השלישייה שנשא את שם הלהקה ("Peter, Paul and Mary"). האלבום הגיע למקום הראשון במצעד האלבומים ושהה במקום זה חודש שלם. באוקטובר 1963 יצא השיר כסינגל בביצועו של הזמר בובי בייר, שעשה שינויים קלים במילות השיר, והגיע למקום ה-7 במצעד הלהיטים האמריקאי וזכה להצלחה גם בנורווגיה שוודיה ודנמרק. בעקבות הצלחת השיר הוא זכה לגרסאות רבות נוספות שתרמו גם הן להעלאת הפופולריות שלו. בין היתר, בוצע השיר על ידי: ארבעת האחים, סוני ושר, ג'ואן באאז, המשחרים, פיטר וגורדון, ג'קי דה-שאנון (Jackie DeShannon), רישאר אנטוני (Richard Anthony), פרנקו בטיאטו (Franco Battiato), היווימן (The Highwaymen), ניק קייב, רבה מקנטייר (Reba McEntire), ההוטרס (The Hooters) ואלכסנדר ריבאק. ב-2014 התפרסם ביצוע משותף של ג'סטין טימברלייק, קארי מאליגן וסטארק סנדס שהופיע בפסקול הסרט "בתוך לואין דיוויס". ב-1966 יצא לאור תקליט של השחקנית אביבה מרקס, "מתוק מיין" ובו, בין היתר השיר "500 מייל". הפזמון מושר באנגלית והבתים תורגמו לעברית. מידע על היצירה "500 Miles" באתר מיוזיק בריינז גרסאות נוספות ל"500 Miles" באתר SecondHandSongs 500 Miles recorded by Elvis on ?, 1966, סקירת ביצועו של אלביס פרסלי לשיר 500 Miles, בביצוע The Hooters, וידאו קליפ של השיר באתר יוטיוב Norm Cohen, Long Steel Rail: The Railroad in American Folksong, 2nd Ed, Urbana: University of Illinois Press. pp. 503–517. David Neale, 500 Miles recorded by Elvis on ?, 1966, Elvis Presley The Originals ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
טוויד הידס

טוויד הידס (באנגלית: Tweed Heads) היא עיירת חוף במדינת ניו סאות' ויילס שבאוסטרליה. העיירה שוכנת במרחק של 830 ק"מ מצפון לבירת המדינה סידני בסמוך לגבול עם קווינסלנד. טוויד הידס סמוכה ל"עיירה האחות" קולאנגאטה (Coolangatta) שהיא פרוור של העיר גולד קוסט. שתי המדינות שוכנות באותו אזור זמן, אך מאחר שבניו סאות' ויילס נהוג שעון קיץ ובקווינסלנד הוא לא נהוג, ומאחר שראש השנה האזרחית חל בחצי הכדור הדרומי בעונת הקיץ, נהוג לומר כי בטוויד הידס ניתן לחגוג את כניסת השנה החדשה פעמיים תוך שעה אחת, פשוט על ידי חציית הרחוב. בין השנים 1903–1961 הייתה טוויד הידס מקושרת לרשת הרכבות של קווינסלנד. תחנת הרכבת ההיסטורית של העיר נמצאת כיום במרכזו של פארק עירוני. אוכלוסיית העיירה מנתה 7,525 תושבים במפקד 2011 ב-1823 היה החוקר ג'ון אוקסלי (John Oxley) האירופאי הראשון שראה את עמק טוויד. חוטבי עצים הגיעו לאזור ב-1844 ובעקבותיהם, לאחר שהשטח המיוער נחשף, הגיעו חקלאים שגידלו מטעי בננה וקנה סוכר וניהלו משקי חלב. במקביל התפתח ענף הדיג. ב-1871 הוקם בית הספר הראשון וב-1947 הוכרז על הקמתו של מחוז טוויד. מדיה וקבצים בנושא טוויד הידס בוויקישיתוף אתר הבית של מחוז טוויד טוויד הידס במפקד 2011